**Grozījuma Covid-19 infekcijas izplatības pārvaldības likumā sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta mērķis ir noteikt ātrāku un efektīvāku mehānismu, lai nodrošinātu epidemioloģiskās drošības prasību ievērošanu un motivētu komersantus nepieļaut atkārtotus pārkāpumus.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešamība mazināt Covid-19 infekcijas izplatības risku saimniecisko pakalpojumu sniegšanā. 2021.gada 5.februāra Ministru kabineta sēdes protokola Nr.13 3.§ 5.punktā dots uzdevums. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Neskatoties uz valdības noteiktajiem ierobežojumiem saimniecisko pakalpojumu sniegšanai, praksē ir konstatēti atsevišķi gadījumi, ka komersanti turpina saimniecisko palapojamu sniegšanu slepus vai klaji ignorējot noteiktos ierobežojumus. Ņemot vērā arī OVG grupā izskanējušos viedokļus, ka esošās normas par administratīvo atbildību nav efektīvas vai grūti piemērojamas (piem. lēmumu par administratīvo pārkāpumu var apstrīdēt, sodi nestājas spēkā ar lēmuma pieņemšanu, bet tikai kad iziets viss apstrīdēšanas process, policijai nav tiesību aizvērt veikalus), lai nodrošinātu epidemioloģisko prasību ievērošanu saimniecisko pakalpojumu sniegšanas vietās ir sagatavots priekšlikumu grozījumiem Covid-19 infekcijas izplatības pārvaldības likumā (papildinot likumu ar jaunu nodaļu), lai noteiktu ātrāku un efektīvāku modeli epidemioloģisko prasību nodrošināšanai. Priekšlikums paredz, ka par epidemioloģiskās drošības prasību pārkāpumu saimniecisko pakalpojumu sniegšanā, kas var radīt būtisku kaitējumu sabiedrības veselības interesēm, Valsts vai pašvaldības policija var pieņemt rakstveida lēmumu Administratīvā procesa likumā noteiktajā kārtībā (proti, administratīvo aktu) par tirdzniecības vietas (struktūrvienības) slēgšanu apmeklētājiem līdz septiņām dienām (ar šo brīdi tiek apturētu tikai klientu apkalpošanu/ pieņemšana, nevis darbība vispār). Ar struktūrvienību ir saprotams atsevišķs veikals veikalu tīklā, lai par viena konkrēta veikala pārkāpumiem netiktu aizvērta visa šo veikalu ķēde, jeb tīkls, bet konkrētā vieta, kur notikusi pārbaude un konstatēti pārkāpumi.Šāds komersantu tiesību lieguma mērķis ir gan pasargāt sabiedrību no vietām, kur netiek pienācīgi un efektīvi īstenota drošības prasību izpilde, kā arī motivēt saimniecisko pakalpojumu sniedzējus ievērot normatīvo aktu prasības. Epidemioloģiskās drošības likuma 37.5 pants šobrīd paredz administratīvu atbildību “par epidemioloģiskās drošības prasību pārkāpšanu” (kompetence noteikta Veselības inspekcijai). Līdz ar to, pie konstatētajiem apstākļiem (pārkāpumiem), ārkārtīgi svarīgi izvērtēt konkrētās situācijas būtiskumu un kaitīgo ietekmi uz sabiedrības veselības interesēm, ja objekts netiek tūlītēji aizvērts, bet turpina darbību (saņemot naudas sodu), attiecīgi izlemjot, kurā gadījumā uzsākams administratīvā pārkāpuma process un kurā gadījumā pieņemams lēmums par objekta slēgšanu apmeklētājiem (kas ir policijas kompetence). Svarīga loma ir kompetento institūciju savstarpējā sadarbībai. Norma par saimniecisko pakalpojumu sniedzēju aizvēršanu apmeklētāju apkalpošanai tiktu piemērota tikai galējās nepieciešamības gadījos, ja epidemioloģisko prasību pārkāpums saimniecisko pakalpojumu sniegšanā var radīt tūlītēju un būtisku kaitējumu sabiedrības veselības interesēm. Norma tiktu piemērota gadījumā, ja piemēram, tiek būtiski pārkāpti pulcēšanās ierobežojumi – tirdzniecības vietā būtiski ir vairāk pircēju nekā to pieļauj normatīvie akti vai tirdzniecības vietā nav izstrādātas iekšējās procedūras un tamdēļ praksē netiek nodrošināta epidemioloģisko prasību izpilde. Nosakot katra konkrētā gadījuma slēgšanas termiņu (uz 7 vai mazāk dienām), galvenokārt, vērtējami divi kritēriji: 1) pārkāpuma nopietnība/ smagums (būtiskās sekas, kas tika radītas vai tiktu radītas, ja darbība tiktu turpināta) un 2) objektīvi nepieciešamais laiks konstatēto trūkumu un neatbilstību novēršanai. Šādā veidā regulējums ir gana elastīgs un samērīgs attiecībā pret normas leģitīmo mērķi. Likumprojekts neparedz lēmumu par komersanta vai tā struktūrvienības apturēšanu uz laiku pārskatīšanu. Lēmums tiek pieņemts uz vietas (pārbaude laikā) un stājas spēkā tā pieņemšanas brīdī, izpildāms nekavējoties, ņemot vērā, ka jebkura kavēšanās tieši apdraud personu (sabiedrības) veselību vai pat dzīvību. Lēmuma apstrīdēšana vai pārsūdzēšana neaptur tā darbību. Lēmuma paziņošanas kārtībā kopumā saglabāti Paziņošanas likumā ietvertie principi, vienīgais izņēmums, ka paziņošana notiek uz vietas nevis iestādē (kura izdod lēmumu), bet uz vietas konkrētajā objektā, kuru pārbauda un pārbaudes rezultātā slēdz. Paziņošanas likuma 3. panta otrā daļa paredz, ja ārējā normatīvajā aktā nav noteikts konkrēts dokumenta paziņošanas veids, iestāde pati izvēlas tādu veidu, kas nodrošinātu atbilstošu dokumenta paziņošanu adresātam. Ja nav precīza konkrēta Paziņošanas likumā norādītā situācija - iestāde piemēro analoģiju, šajā gadījumā analoģiju ar paziņošanu uz vietas iestādē (iestāde mobili devusies uz notikuma vietu, kur pieņem un paziņo lēmumu šajā gadījumā komersanta norādītajai atbildīgajai personai) un adresātam pienākums sadarboties un (atbildīgajai personai) saņemt šo lēmumu.Vienlaikus izdarīti grozījumi likuma 50. pantā, paplašinot normas tvērumu attiecībā uz epidemioloģiskās drošības prasību pārkāpumiem tirdzniecības un pakalpojumu nozarē. Priekšlikums paredz, ka par šajā likumā un uz šā likuma pamata izdotajos Ministru kabineta noteikumos saimniecisko pakalpojumu sniegšanā noteikto normu pārkāpumu, piemēro naudas sodu. Papildinājums nepieciešams ņemto vērā, ka līdz šim policija pamatā komersantiem naudas sodu piemēroja pamatojoties uz ārkārtējās situācijas vai izņēmuma stāvokli un tā laikā noteikto ierobežojumu vai aizliegumu pārkāpšanu (saskaņā ar likuma “Par ārkārtējo situāciju un izņēmuma stāvokli” 21. pantu.), tomēr arī atceļot ārkārtējās situācijas stāvokli, daļa drošības prasību tiks saglabātas, lai noturētu stabilu vai lejupejošu infekcijas izplatības līmeni sabiedrībā. Turklāt jau šobrīd (kopš 2021. gada 8. februāra) pamatā obligāti ieviešamās “drošas tirdzniecības” prasības ir ietvertas 2020. gada 9. jūnija Ministru kabineta noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”. Līdz ar to nepieciešams saskaņots atbildības piemērošanas regulējums, lai nerodas šaubas, ka noteiktās prasības ir uzraugāmas un kontrolējamas no policijas puses un neizpildes gadījumā pārkāpējam piemērojams naudas sods. Norma tiktu attiecināta, piemēram, uz gadījumiem, kad saimnieciskā pakalpojuma sniegšanas vietās nav izvietota obligāti norādāmā informācija, ja konstatēti trūkumi iekšējās kontroles sistēmas dokumentācijā vai procedūru praktiskā ieviešanā (bet, pārkāpumi kopumā nav tik būtiski un sabiedrības veselībai bīstami, lai nekavējoties slēgtu saimnieciskā pakalpojuma sniegšanas vietu), ja netiek kontrolēta apmeklētāju plūsma un pieļauti fiziskās distancēšanās pārkāpumi (bet, pārkāpumi kopumā nav tik būtiski un sabiedrības veselībai bīstami, lai nekavējoties slēgtu saimnieciskā pakalpojuma sniegšanas vietu), saimnieciskā pakalpojuma sniedzējs nav nodrošinājis, ka persona, kura nelieto mutes un deguna aizsegu vai to lieto neatbilstošā veidā (neaizsedzot degunu un muti), netiek ielaista iekštelpās vai pieļāvis personu, kura neievēro epidemioloģiskās drošības prasības, apkalpošanu, un citos līdzīgos gadījumos. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija sadarbībā ar Valsts policiju un Tieslietu ministriju.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saimniecisko pakalpojumu sniedzēji |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Lai novērstu normu dublēšanos, papildus šim Projektam ir nepieciešams veikt grozījumus Ministru kabineta 06.11.2020. rīkojumā Nr. 655 “Par ārkārtas situācijas izsludināšanu”, izslēdzot 5.91 punktu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar |
| 2. | Sabiedrības līdzdalība projekta izstrādē | Projekts šo jomu neskar |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija un pašvaldību policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunu institūciju izveidi, esošo institūciju likvidāciju vai reorganizāciju.Projekts paredz administratīvo aktu izdošanu par tirdzniecības vietu slēgšanu, kā arī paredz administratīvo pārkāpumu procesu saimniecisko pakalpojumu jomā. |
| 3. | Cita informācija | Nav |

Ekonomikas ministrs J. Vitenbergs

v\_sk. = 1200